9.  NAPIREND
E l ő t e r j e s z t é s
Balatonhenye Községi Önkormányzata Képviselő-testületének  
2026. szeptember 22-i nyilvános ülésére 

Tárgy: Bursa Hungarica Felsőoktatási Önkormányzati Ösztöndíjrendszer elbírálásának rendjéről szóló szabályzat elfogadása.
Előterjesztő:    Szász Attila polgármester
Előkészítette:   Nagy Éva, ügyintéző 
                                                                                                   jogszabállyal nem ellentétes 
                                                                                                          dr. Szabó Tímea
                                                                                                         címzetes főjegyző



Tisztelt Képviselő-testület!

A Bursa Hungarica Felsőoktatási Önkormányzati Ösztöndíjrendszer Általános Szerződési feltételének 13. pontja szerint az települési önkormányzat az elbírálás során már hatályos szabályzat, vagy a Bursa Hungarica Ösztöndíjrendszer elbírálására elfogadott szabályzata alapján jár el. 
Az Önkormányzat korábban megalkotott szabályzata már 13 éves. Több alkalommal módosításra került. A gyakorlati alkalmazása viszont több alkalommal nehézkes volt, ezért célszerű lenne új szabályzatot elfogadni. 
Elkészült az új szabályzat tervezete. A szabályzatban kicsit könnyítésre került annak lehetősége hogy magasabb egy főre jutó jövedelem esetén is adhasson támogatást az Önkormányzat. Eddig három önkormányzat által meghatározott feltételnek kellett egyidejűleg teljesülnie, ami gyakran lehetetlen volt. Most kicsit bővebb lenne azon elemek köre, amik lehetővé teszik az eltérést a jövedelemhatártól, továbbá nem kell három egyidejű feltételnek teljesülnie, egy is elegendő lesz a jövőben a szabályzat elfogadása esetén. 
A szabályzat 4.1) pontjában szereplő szociális rászorultsági kör a korábbiaknak megfelelően az 51/2007 (III.26.) Korm. rendelet alapján, valamint a pályázati űrlap központi szociális mezői alapján kerültek meghatározásra. 
Továbbá a szabályzatban kellene meghatározni azon benyújtandó mellékletek körét, melyet nem taglal a pályázati kiírás. A korábbi szabályzat ezeket nem tartalmazta, ezért most a tervezet ezen mellékletek körét is felsorolja, mind a jövedelem igazolások módjára, mind pedig az egyéb szociális rászorultság igazolására vonatkozóan.  

Határozati javaslat:

BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK

…/2026. () HATÁROZATA

Bursa Hungarica Felsőoktatási Önkormányzati Ösztöndíjrendszer elbírálásának rendjéről szóló szabályzat elfogadásáról

Balatonhenye Község Önkormányzata Képviselő-testülete a Bursa Hungarica Felsőoktatási Önkormányzati Ösztöndíj elbírálásának rendjéről szóló szabályzatot elfogadja. 

Felelős: Szász Attila, polgármester
Határidő: 2026. szeptember 30.
